
Parlamentul României

Camera Deputaţilor
	COMISIA PENTRU ADMINISTRAŢIE PUBLICĂ ŞI AMENAJAREA TERITORIULUI 
	COMISIA PENTRU TRANSPORTURI ȘI INFRASTRUCTURĂ


	Bucureşti,
	03.03.2015
	Bucureşti,
	03.03.2015

	Nr.
	4c-6/250
	Nr.
	4c-26/121





Către,




BIROUL PERMANENT AL 




CAMEREI DEPUTAȚILOR
Vă înaintăm, alăturat, raportul comun înlocuitor asupra cererii de reexaminare a Legii privind transmiterea unui teren din domeniul public al statului şi din administrarea Ministerului Transporturilor, aflat în concesiunea Companiei Naţionale de Căi Ferate ”CFR” - S.A. în domeniul public al municipiului Dej şi în administrarea Consiliului Local al municipiului Dej, judeţul Cluj, trimisă Comisiei pentru adminiustrație publică și amenajarea teritoriului și Comisiei pentru transporturi și infrastructură în vederea reexaminării şi depunerii unui nou raport, cu adresa nr. PL.x598/2013/2014 din 23 iunie 2014.
	PREŞEDINTE,


	    PREŞEDINTE,



	MARIN ALMĂJANU


	MIHAI LUPU

Camera Deputaţilor
	COMISIA PENTRU ADMINISTRAŢIE PUBLICĂ ŞI AMENAJAREA TERITORIULUI 
	COMISIA PENTRU TRANSPORTURI ȘI INFRASTRUCTURĂ

	Bucureşti,
	03.03.2015
	Bucureşti,
	03.03.2015


	Nr.
	4c-6/250
	Nr.
	4c-26/121


R A P O R T      C O M U N    Î N L O C U I T O R
asupra cererii de reexaminare a Legii privind transmiterea unui teren din domeniul public al statului şi din administrarea Ministerului Transporturilor, aflat în concesiunea Companiei Naţionale de Căi Ferate ”CFR” -S.A. în domeniul public al municipiului Dej şi în administrarea Consiliului Local al municipiului Dej,
 judeţul Cluj

În conformitate cu prevederile art.137 alin.(2) din Regulamentul Camerei Deputaţilor, republicat, cu modificările și completările ulterioare, Comisia pentru administraţie publică și amenajarea teritoriului şi Comisia pentru transporturi și infrastructură au fost sesizate spre reexaminare cu Legea privind transmiterea unui teren din domeniul public al statului şi din administrarea Ministerului Transporturilor, aflat în concesiunea Companiei Naţionale de Căi Ferate ”CFR” - S.A. în domeniul public al municipiului Dej şi în administrarea Consiliului Local al municipiului Dej, judeţul Cluj, trimisă cu adresa nr. PL.x 598/2013/2014 din 23 iunie 2014. 

Această lege, adoptată de Parlametul României, cu respectarea prevederilor art.75 şi ale art.76 alin.(1) din Constituţia României, republicată, a fost transmisă spre promulgare Preşedintelui României la data de 28 aprilie 2014.

În temeiul articolului 77 alineatul (2) din Constituția României, republicată, Preşedintele României a formulat o cerere de reexaminare din următoarele motive:

Analizând întregul cuprins al legii și expunerea de motive care a stat la baza inițierii acestui act normativ, s-a constatat că motivul pentru care acest teren este transmis în administrarea Consiliului Local Dej este omis. Așadar, se consideră necesar ca în conținutul legii care face obiectul prezentei cereri de reexaminare să fie prevăzut scopul transmiterii dreptului de administrare de la Ministerul Transporturilor către autoritățile locale din județul Cluj.

Prin omiterea motivului pentru care acest teren este transmis în administrarea Consiliului Local Dej, legea este lipsită de predictibilitate și previzibilitate. Așa cum rezultă din jurisprudența Curții Constituționale (Decizia nr.319/2013, publicată in Monitorul Oficial al Romaniei nr.404 din 04.07.2013) textul unei legi trebuie să fie predictibil, în sensul că „de principiu, orice act normativ trebuie să îndeplineasca anumite condiții calitative, printre acestea numărându-se și previzibilitatea, ceea ce presupune că acesta trebuie să fie suficient de precis și clar pentru a putea fi aplicat. Astfel, formularea cu o suficientă precizie a actului normativ permite persoanelor interesate să prevadă într-o măsură rezonabilă, în circumstanțele speței, consecințele care pot rezulta dintr-un act determinat. Soluțiile preconizate de un act normativ nu trebuie aplicate în mod aleatoriu, legiuitorul fiind obligat să stabilească condiții, modalități și criterii clare și precise...” (Decizia nr.196/2013, publicată în Monitorul Oficial al României nr. 231 din 22.04.2013).

Senatul, în calitate de primă Cameră sesizată, a respins Legea privind transmiterea unui teren din domeniul public al statului şi din administrarea Ministerului Transporturilor, aflat în concesiunea Companiei Naţionale de Căi Ferate ”CFR” - S.A. în domeniul public al municipiului Dej şi în administrarea Consiliului Local al municipiului Dej, judeţul Cluj în ședința din 18 iunie 2014.

În conformitate cu prevederile art.61 și 63 din Regulamentul Camerei Deputaţilor, republicat, cu modificările și completările ulterioare, reexaminarea legii a avut loc în data de 17 februarie 2015, în şedinţe separate, de către Comisia pentru transporturi și infrastructură și de către Comisia pentru administraţie publică și amenajarea teritoriului. 


La lucrările Comisiei pentru transporturi și infrastructură și-au înregistrat prezența 20 deputaţi din totalul de 20 membri, iar la lucrările Comisiei pentru administrație publică și amenajarea teritoriului și-au înregistrat prezența 20 deputați din totalul de 24 membri.

La dezbateri au participat, în conformitate cu prevderile art.54 şi 55 din Regulamentul Camerei Deputaţilor, republicat, cu modificările și completările ulterioare, doamna Sirma Caraman - secretar de stat în cadrul Ministerului Dezvoltării Regionale și Administrației Publice și domnul deputat Itu Cornel.

În urma dezbaterilor, membrii celor două Comisii sesizate în fond au hotărât cu unanimitate de voturi, admiterea cererii de reexaminare trimisă de Preşedintele României şi au propus adoptarea Legii privind transmiterea unui teren din domeniul public al statului şi din administrarea Ministerului Transporturilor, aflat în concesiunea Companiei Naţionale de Căi Ferate ”CFR” -S.A. în domeniul public al municipiului Dej şi în administrarea Consiliului Local al municipiului Dej, judeţul Cluj cu un amendament admis prezentat în Anexa la raportul comun nr.4c-6/250, respectiv nr.4c-26/121 din 17.02.2015.
 
Conform art.137 alin.(3) din Regulamentul Camerei Deputaţilor, republicat, cu modificările și completările ulterioare, raportul comun a fost transmis membrilor Camerei Deputaţilor, în vederea depunerii unor amendamente cu privire la propunerile formulate de cele două comisii sesizate în fond.
Constatând că după împlinirea termenului pentru depunerea amendamentelor, nu au fost depuse amendamente, Comisia pentru administraţie publică și amenajarea teritoriului şi Comisia pentru transporturi și infrastructură au reluat dezbaterile asupra legii în raport de solicitările formulate în cererea de reexaminare, în şedinţe separate în data de 3 martie 2015.

La lucrările Comisiei pentru transporturi și infrastructură și-au înregistrat prezența 17 deputaţi din totalul de 20 membri, iar la lucrările Comisiei pentru administrație publică și amenajarea teritoriului și-au înregistrat prezența 20 deputați din totalul de 23 membri.

La dezbateri au participat, în conformitate cu prevderile art.54 şi 55 din Regulamentul Camerei Deputaţilor, republicat, cu modificările și completările ulterioare, domnul Titea Dragoș - secretar de stat și doamna Magda Parnia - director cadrul Ministerului Transporturilor.

În urma dezbaterilor, membrii celor două Comisii sesizate în fond au hotărât cu majoritate de voturi, menținerea raportului comun inițial de admitere a cererii de reexaminare trimisă de Preşedintele României şi propun Plenului Camerei Deputaţilor adoptarea Legii privind transmiterea unui teren din domeniul public al statului şi din administrarea Ministerului Transporturilor, aflat în concesiunea Companiei Naţionale de Căi Ferate ”CFR” - S.A. în domeniul public al municipiului Dej şi în administrarea Consiliului Local al municipiului Dej, judeţul Cluj, cu un amendament admis prezentat în Anexa la prezentul raport comun înlocuitor.
În raport de obiectul şi conţinutul reglementării, legea face parte din categoria legilor organice.

Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat, cu modificările și completarile ulterioare. 

	PREŞEDINTE,


	                       PREŞEDINTE,



	MARIN ALMĂJANU


	MIHAI LUPU

	SECRETAR,
	SECRETAR,

	RADU BABUȘ
	CONSTANTIN GALAN


Consilier, Roxana Feraru                                                                                                                                                                     Consilier, Alina Tănase
ANEXA
AMENDAMENT ADMIS
	Nr. crt.
	Lege transmisă pentru promulgare
	Amendament propus
 (autorul amendamentelor)
	Motivarea amendamentului

	1. 
	L E G E
privind transmiterea unui teren din domeniul public al statului și din administrarea Ministerului Transporturilor, aflat în concesiunea Companiei Naționale de Căi Ferate „CFR” - S.A., în domeniul public al municipiului Dej și în administrarea Consiliului Local al Municipiului Dej, județul Cluj

	Nemodificat
	

	2. 
	Art. 1. - (1) Se aprobă transmiterea unui teren situat în comuna Cuzdrioara, județul Cluj, având datele de identificare prevăzute în anexa care face parte integrantă din prezenta lege, din domeniul public al statului și din administrarea Ministerului Transporturilor, aflat în concesiunea Companiei Naționale de Căi Ferate „CFR” - S.A., în domeniul public al municipiului Dej și în administrarea Consiliului Local al Municipiului Dej, județul Cluj.
(2) Contractul de concesiune încheiat între Ministerul Transporturilor și Compania Naționala de Căi Ferate „CFR” - S.A. se va modifica în mod corespunzător, în condițiile legii.

	Art. 1. - (1) Se aprobă transmiterea unui teren situat în comuna Cuzdrioara, județul Cluj, având datele de identificare prevăzute în anexa care face parte integrantă din prezenta lege, din domeniul public al statului și din administrarea Ministerului Transporturilor, aflat în concesiunea Companiei Naționale de Căi Ferate „CFR” - S.A., în domeniul public al municipiului Dej și în administrarea Consiliului Local al Municipiului Dej, județul Cluj, pentru investiții de utilitate publică.
Nemodificat
(Autori: Comisia pentru administrație publică și amenajarea teritoriului și Comisia pentru transporturi și infrastructură)
	A fost prevăzut în conținutul legii scopul transmiterii dreptului de administrare  de la Ministerul Transporturilor către autoritățile locale din județul Cluj, în conformitate cu cererea de reexaminare formulată de Președintele României.

	3. 
	Art. 2. - Predarea-preluarea terenului transmis potrivit prevederilor art.1 se face pe bază de protocol încheiat între părțile interesate, în termen de 30 de zile de la data intrării în vigoare a prezentei legi.
	Nemodificat


	

	4. 
	
Art. 3. - Ministerul Transporturilor va iniția un proiect de hotărâre a Guvernului privind modificarea corespunzatoare a anexei nr.16 la Hotărârea Guvernului nr.1.705/2006 pentru aprobarea inventarului centralizat al bunurilor din domeniul public al statului, publicată în Monitorul Oficial al României, Partea I, nr. 1.020 și 1.020 bis din 21 decembrie 2006, cu modificările și completările ulterioare.

	Nemodificat


	

	5. 
	ANEXĂ

DATELE DE IDENTIFICARE
a terenului care se transmite din domeniul public al statului și din administrarea Ministerului Transporturilor și aflat în concesiunea Companiei Naționale de Căi Ferate „CFR” - S.A., în domeniul public al municipiului Dej și în administrarea Consiliului Local al Municipiului Dej, județul Cluj

Locul unde este situat terenul 
care se
transmite
Persoana juridică de la care se transmite terenul
Persoana juridică la care se transmite terenul
Caracteristicile tehnice ale terenului care se transmite
Nr.
MFP/Cod de clasificare
Județul Cluj,
Comuna
Cuzdrioara
Domeniul public al statului și din administrarea Ministerului Transporturilor și aflat în concesiunea Companiei Nationale de Căi Ferate „CFR”- S.A.
C.U.I. - 11054529
In domeniul public al municipiului Dej și în
Ad
ministrarea Consiliului Local al Municipiului Dej, județul Cluj
C.U.I.- 4349179
Teren - suprafață de 2.505 mp Nr.topo. 937/4
CF 50377 Cuzdrioara
147814
(parțial)
8.10.06

	Nemodificat

